《廖用中世綵堂》
宋代·吕本中

廖氏居七闽，土俗变齐鲁。子孙仁且寿，每继先父祖。

作堂名世綵，此意天所予。近者得矜式，远者快先睹。

今公怀直道，邪正有区处。还家上此堂，父祖当笑许。

小人慕清风，想像濯烦暑。孰知少年场，有此毛发古。

何时望世綵，得听公笑语。老松卧岁寒，亦以蔽风雨。

人或不予知，亦莫予敢侮。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。